**О Б А В Е Ш Т Е Њ Е**

У општини Рача се од 03.01.2025.године пружа услуга помоћи у кући за старије особе и особе са инвалидитетом, а у оквиру реализације пројекта „Унапређење локалног система социјалне заштите: подстицање општинске интеграције помоћи у кући за старије особе и особе са инвалидитетом“. Услугом је обухваћено 50 корисника са територије целе општине Рача у свих 16 месних заједница, а услугу пружа 7 геронтодомаћица које су прошле акредитовани програм обуке. Сврха ове услуге је да помогне старима и особама са инвалидитетом да задовоље своје основне свакодневне потребе, у сопственим домовима, како би побољшали или одржали квалитет живота и спречили или одложили смештај.

Уз услугу помоћи у кући корисницима су омогућене и услуге здравствене заштите које пружа мобилни здравствени тим Дома здравља „Милоје Хаџић-Шуле“ из Раче. Мобилни здравствени тим пружа неке од услуга здравствене заштите у домовима корисника услуге помоћи у кући, као што су прегледи од стране лекара опште праксе, мерење крвног притиска, контрола шећера у крви, санирање мањих повреда и сл. Услуга се пружа у континуитету до 18.10.2025.године.